Allande Agergarai

Allande Agergarai-BordaxarHala idatzita euskaraz; frantsesezko izena Arnaud Aguergaray da; izen hori duen biolin jotzaile bat ere bada. Euskomedian, adibidez, pertsonaia biak nahasten dira. (Muskildi, Zuberoa, 1943) idazlea da. Sortu dituen pastoralengatik da ezaguna.

 Bizitza 
Muskildiko Bordaxar etxekoa, ezizen hori ere erabili izan du.

Fraidea da eta lanbidez irakasle lanetan aritu da, Lurdan (Bigorra, Okzitania) lehen eta Donibane Lohizunen gero.

Egun Ziburun bizi da.

 Lanak 
Olerki batzuk tarteka-marteka idatzi baditu ere, pastoralak idazten erakutsi du trebetasuna. Ezustea izan zen Etxahun-Iruri eta Junes Casenave izen handikoen ostean Agergaraik 1985ean pastoral ederra idaztea. Bi hauek eginak ditu:
 1985: Allande Oihenart, Muskildi bere herriak arrakasta handiz taularatua.
 1996: Sabin Arana GoiriSabin idatzi zuten pastoralaren izenerako., Garindainen.

Herri-antzerki mota honi buruzko ikerketa-lan batzuk ere egin ditu, batez ere frantsesez. Zuberoakoen historiaz gain Baretos ibar auzokide biarnesean egindakoez ere idatzi du. Lan aipagarria Tolosa Okzitaniako unibertsitatean aurkeztu zuen tesia, Étude comparée de Ximena, Pastorale de Pierre Bordaçarre dit Etxahun Iruri avec d' autres œuvres de la Littérature française izenburua zuena.

Osasun arazoak direla medio gutxi idazten zuela zirudienean, 2008an gai honetaz erreferentziazko lantzat jo daitekeen hau argitaratu zuen: Cent ans de pastorales en Soule eta dans les Pyrénées, 1901-2000, 2008ko uztailekoa. Ziburun kokatuta dagoen Jakintza elkartearen eskutik.

Davantek bere antologian Oihenarti dedikatutako pastoraleko zati bat eta Sabin Aranaren gainekoaz Azken khantoriaPier Paul Berzaitzen musikaren laguntzaz. jasotzen ditu zubereraren grafia zaharrean, Agergaraik hautu grafiko hori egin duelako gehienetan.

 Erreferentziak 
 Jean-Louis Davant: Zuberoako literaturaz. Antologia laburra, Euskaltzaindia, Bilbo, 2008; 151-156.or.

 Ikus, gainera 
 Pastoral

 Kanpo estekak 
 Agergarairen argitalpen batzuk, Ikas euskal pedagogia zerbitzuan.
 Elizaren eta Estatuaren loturez mintzaldi sortaz.
 Davanten Pastoralaren aldaketaz lana.
 Agergarairen fitxa, Euskal Kultura Erakundearen webgunean.

Kategoria:Muskildiarrak
Kategoria:Ziburutarrak
Kategoria:Zuberoako idazleak
Kategoria:Pastoralgileak